b"\n_START_ARTICLE_\nMilow\n_START_SECTION_\nEl\xc3\xa4m\xc3\xa4\n_START_PARAGRAPH_\nMilow vietti nuorempana vuoden vaihto-oppilaana Kaliforniassa, Yhdysvalloissa._NEWLINE_Milow osallistui vuonna 2004 Humo's Rock Rally -kilpailuun, j\xc3\xa4\xc3\xa4den niukasti kolmen parhaan ulkopuolelle._NEWLINE_Vuonna 2006 Milow tuotti esikoisalbuminsa The Bigger Picture yhdess\xc3\xa4 Nigel Powellin kanssa. Albumin ensimm\xc3\xa4ist\xc3\xa4 single\xc3\xa4 One Of It -kappaletta soitettiin usein Studio Brussel -radiokanavalla. Toinen single You Don't Know saavutti sijan 3 Ultratop 50 -listalla ja se oli 49# eniten myyty single Saksassa vuonna 2009._NEWLINE_Syyskuussa 2008 Milow julkaisi cover-version laulusta Ayo Technology, jonka alkuper\xc3\xa4isversion ovat laulaneet 50 Cent, Justin Timberlake ja Timbaland. Single oli 1# Belgiassa, Alankomaissa, Ruotsissa, Sveitsiss\xc3\xa4 ja Tanskassa, ja sit\xc3\xa4 myytiin maailmanlaajuisesti yli 550.000 kappaletta._NEWLINE_Milow teki maailmanenn\xc3\xa4tyksen esiintyess\xc3\xa4\xc3\xa4n 50 kaivosty\xc3\xb6ntekij\xc3\xa4lle 1430 metri\xc3\xa4 meren pinnan alapuolella  Pyh\xc3\xa4salmen kaivoksessa."